wannaphong/clean_thaiwikipedia huggingface dataset:
# นายกรัฐมนตรีอินเดีย
นายกรัฐมนตรีอินเดีย หรือ ประธานมนตรีอินเดีย  คือตำแหน่งนายกรัฐมนตรีของประเทศอินเดียและเป็นประธานที่ปรึกษาของประธานาธิบดีอินเดีย ประธานคณะรัฐมนตรีและผู้นำพรรคการเมืองเสียงข้างมากในรัฐสภา ประธานมนตรีจึงเป็นผู้มีอำนาจบริหารรัฐบาลอินเดีย

นายกรัฐมนตรีเป็นสมาชิกระดับอาวุโสของคณะรัฐมนตรี มีอำนาจบริหารรัฐบาลตามระบบรัฐสภา มีอำนาจแต่งตั้งหรือถอนถอนรัฐมนตรี จัดสรรตำแหน่งต่าง ๆ แก่ฝ่ายรัฐบาล เป็นสมาชิกและประธานของคณะรัฐมนตรี และรับผิดชอบการเสนอร่างกฎหมายต่าง ๆ เมื่อนายกรัฐมนตรีพ้นจากตำแหน่งไม่ว่าด้วยการถึงแก่อสัญกรรมหรือการลาออกจากตำแหน่ง คณะรัฐมนตรีทั้งคณะถือเป็นอันสิ้นสุดลง

 รายนามนายกรัฐมนตรีอินเดีย 
 №ชื่อภาพพรรคระยะเวลาการดำรงตำแหน่ง การเลือกตั้ง คณะรัฐมนตรี แต่งตั้งโดย 1 ชวาหระลาล เนห์รู100pxIndian National Congress19471964 —Lord Mountbatten1952 (1st)Rajendra Prasad1957 (2nd)1962 (3rd) –กุลซารีลาล นันทาlink=https://en.wikipedia.org/wiki/File:Gulzarilal_Nanda_(cropped).jpg|alt=Gulzarilal Nanda|138x138pxIndian National Congress1964196413 days – (3rd)Sarvepalli Radhakrishnan 2ลาลพหาทุระ ศาสตรี100pxIndian National Congress19641966 – (3rd) –กุลซารีลาล นันทาlink=https://en.wikipedia.org/wiki/File:Gulzarilal_Nanda_(cropped).jpg|alt=Gulzarilal Nanda|138x138pxIndian National Congress1966196613 days – (3rd) 3อินทิรา คานธี100pxIndian National Congress19661977 – (3rd)1967 (4th)1971 (5th)V. V. Giri 4โมรารชี เทสาอี100pxJanata Party197719791977 (6th)B. D. Jatti 5เจาธรี จรัณ สิงห์link=https://en.wikipedia.org/wiki/File:Charan_Singh.jpg|alt=Charan Singh|136x136pxJanata Party (Secular)19791980 days – (6th) Neelam Sanjiva Reddy (3)อินทิรา คานธี100pxIndian National Congress (I)198019841980 (7th) 6ราชีพ คานธี100pxIndian National Congress (I)19841989 – (7th)Zail Singh1984 (8th) 7วิศวนาถ ประตาป สิงห์100pxJanata Dal19891990 days1989 (9th) R. Venkataraman 8จันทรเศขร สิงห์link=https://en.wikipedia.org/wiki/File:Chandra_Shekhar_Singh.jpg|alt=Chandra Shekhar|132x132pxSamajwadi Janata Party19901991 days – (9th) 9ปามุลปติ เวงกฏะ นรสิงห์ ราว100pxIndian National Congress (I)199119961991 (10th) 10อฏัล พิหารี วาชเปยี100pxBharatiya Janata Party1996199616 days1996 (11th)Shankar Dayal Sharma 11หัรทันหาลลี โฑเฑเคาฑา เทวเคาฑา100pxJanata Dal19961997 days – (11th) 12อินทระ กุมาร กุชราล100pxJanata Dal19971998 days – (11th) (10)อฏัล พิหารี วาชเปยี100pxBharatiya Janata Party199820041998 (12th)K. R. Narayanan1999 (13th) 13มันโมหัน สิงห์100pxIndian National Congress200420142004 (14th)A. P. J. Abdul Kalam2009 (15th)Pratibha PatilPranab Mukherjee 14นเรนทระ โมที100pxBharatiya Janata Party2014Incumbent2014 (16th)Pranab Mukherjee2019 (17th)ราม นาถ โกวินท์
# สกายซิตี (ฉางชา)
สกายซิตี  เป็นโครงการก่อสร้างตึกที่สูงที่สุดในโลกตั้งอยู่ที่เมืองฉางชา มณฑลหูหนาน ประเทศจีน โดยตึกสกายซิตีจะมีทั้งหมด 221 ชั้น มีระดับความสูงถึง 838 เมตร ซึ่งสูงกว่าตึกบุรจญ์เคาะลีฟะฮ์ 10 เมตร เมื่อสร้างเสร็จจะใช้เป็นพื้นที่สำหรับอยู่อาศัยร้อยละ 83 รองรับผู้เข้าอยู่อาศัยได้ถึง 31,400 คนตึกสูงที่สุดในโลก!สร้างได้ใน90วัน.  คมชัดลึกออนไลน์. ส่วนพื้นที่ที่เหลือจะใช้เป็นสำนักงาน โรงแรม โรงเรียน โรงพยาบาล ห้างขายของ และห้องอาหาร ส่วนการขึ้นลงอาคารจะใช้ลิฟต์ความเร็วสูงราว 104 ตัวเริ่มแล้ว จีนประกอบตึกสูงสุดในโลก โชว์ 7 เดือน สูงกว่าหอคอยดูไบ.  ผู้จัดการออนไลน์. 21 พฤษภาคม 2556. โดยตึกถูกออกแบบสร้างโดยกลุ่มวิศวกรและสถาปนิกผู้ผ่านงานสร้างตึกบุรจญ์เคาะลีฟะฮ์ (Burj Khalifa) และเป็นบริษัท Broad Group ผู้ก่อสร้างเดียวกันกับการประกอบโรงแรม Ark Hotel สูง 30 ชั้น ในมณฑลหูหนานที่ใช้เวลาก่อสร้างเพียง 15 วัน 

บริษัท บรอด ซัสเทนเนเบิล บิวดิง คอร์ป (Broad Sustainable Building,) บริษัทเจ้าของผลงาน Ark Hotel ของจีน ได้มีแผนงานโครงการ สกาย ซิตี ในเมืองฉางชา ริมแม่น้ำเซียงเจียง ในมณฑลหูหนาน ซึ่งตั้งเป้าให้เป็นอาคารสูงที่สุดโลก โดยจะใช้เวลาก่อสร้างเพียง 90 วัน หรือสร้างได้เฉลี่ยวันละ 5 ชั้นจีนเตรียมทุบสถิติ สร้างตึกสูงที่สุดในโลก 220 ชั้น ภายใน 90 วัน. กระปุกดอทคอม. 22 พฤศจิกายน 2555. แต่ในภายหลังได้มีการปรับเลื่อนขยายระยะเวลาในการประกอบจากที่กำหนดไว้ 90 วัน (3 เดือน) ออกไปเป็น 7 เดือน ซึ่งนับว่าเป็นเวลาที่สั้นมากเมื่อเทียบการก่อสร้างตึกสูงแบบเดิม

ในการก่อสร้างสกายซิตีจะใช้เทคนิคก่อสร้างที่ใช้ชิ้นส่วนสำเร็จรูปมาประกอบ (พรีแฟบ-Prefabricated modular) เนื่องจากประหยัดเวลา ไม่ก่อให้เกิดมลพิษจากการก่อสร้าง และลดอัตราการบาดเจ็บหรืออุบัติเหตุของคนงาน เทคนิคแบบนี้จะช่วยลดระยะเวลาก่อสร้างได้มากเพราะไม่ต้องทำหรือก่อทีละชั้นก่อนจึงเริ่มชั้นถัดไป แต่สามารถทำชิ้นส่วนทุกชั้นพร้อมกัน โดยเตรียมจากโรงงานต่าง ๆ ในเวลาเดียวกัน และขนส่งมายังสถานที่ก่อสร้างเพื่อยกขึ้นประกอบทีละชั้น ๆ ด้วยทาวเวอร์เครน แต่ความสำคัญอยู่ที่ชิ้นส่วนทุกชิ้นจะต้องมีการออกแบบมาอย่างดี และสร้างขึ้นจากการคำนวณที่ละเอียดแม่นยำก่อนที่จะแยกย้ายให้โรงงานต่าง ๆ ผลิตออกมาตรงตามแบบเพื่อนำมาประกอบในพื้นที่ก่อสร้างให้เสร็จภายในระยะเวลาที่กำหนด ซึ่งจะรวมเวลาของการตกแต่งภายในด้วย ประมาณการณ์ไว้ว่าจะใช้เหล็กราว 220,000 ตัน ในการสร้าง ตัวอาคารออกแบบมาให้ทนต่อแรงแผ่นดินไหวที่ 9.0 แมกนิจูด และทนไฟไหม้ได้นานกว่า 3 ชั่วโมงจีนโชว์เหนือ ประกอบตึกสูงสุดในโลก  90 วัน สูงกว่าตึกที่สูงที่สุดในโลก. . TLC NEWS. 26 พฤศจิกายน 2012. นอกจากนี้ตึกสกายซิตีจะใช้พลังงานเพียงแค่ 1 ใน 5 ของปริมาณการใช้พลังงานทั้งหมดที่ตึกทั่วไปใช้ อีกทั้งยังมีฉนวนกันความร้อนที่ออกแบบมาเป็นพิเศษ เพื่อช่วยลดความร้อนสะสมภายในตึกอีกด้วย ส่วนระบบเครื่องปรับอากาศนั้น คาดว่าจะใช้เงินลงทุนราว 1.2 พันล้านดอลลาร์สหรัฐจีนเตรียมสร้างตึก"สูงที่สุดในโลก" 220 ชั้น ให้เสร็จภายใน 650วัน. . มติชนออนไลน์. 22 พฤศจิกายน 2012.
# ศาลเจ้าอิกูตะ
ศาลเจ้าอิกูตะ  เป็นศาลเจ้าในลัทธิชินโต ตั้งอยู่ที่เมืองโคเบะ ประเทศญี่ปุ่น ถือเป็นศาลเจ้าหนึ่งที่เก่าแก่ที่สุดในญี่ปุ่น 

ตามบันทึกนิฮงโชกิ ศาลเจ้าอิกูตะสร้างโดยจักรพรรดินีจิงงุ ในคริสต์ศตวรรษที่ 3 เพื่อบูชาแด่เทพเจ้าคามิในความเชื่อของชาวญี่ปุ่น ในขณะเดียวกันเคยใช้เป็นสถานที่จัดงานต้อนรับเหล่านักรบกลับจากการรุกรานคาบสมุทรเกาหลี เป็นหนึ่งในสามศาลเจ้าที่สร้างขึ้นในเวลาใกล้เคียงกัน อีกสองแห่งได้แก่ ศาลเจ้าฮิโรตะ และศาลเจ้านางาตะ

แหล่งข้อมูลอื่น

เว็บไซต์ทางการ

อิกูตะ
หมวดหมู่:สิ่งก่อสร้างในโคเบะ
# แกรนด์ดยุกอดอล์ฟแห่งลักเซมเบิร์ก
แกรนด์ดยุกอดอล์ฟแห่งลักเซมเบิร์ก  (24 กรกฎาคม 1817 - 17 พฤศจิกายน 1905) เป็นแกรนด์ดยุกแห่งลักเซมเบิร์กพระองค์แรกจากราชวงศ์นัสเซา-ไวล์บวร์ก

พระราชประวัติ
แกรนด์ดยุกอดอล์ฟ เป็นพระโอรสในวิลเฮ็ล์ม ดยุกแห่งนัสเซากับเจ้าหญิงลูอีเซอแห่งซัคเซิน-ฮีลด์บวร์คเฮาเซินพระชายาพระองค์แรก พระองค์ได้ดำรงตำแหน่งดยุคแห่งนัสเซาในเดือนสิงหาคม 1839 หลังการสิ้นพระชนม์ของพระบิดาของพระองค์ ใน ค.ศ. 1841 พระองค์สนับสนุนจักรวรรดิออสเตรียในสงครามออสโตร-ปรัสเซีย เมือ่ออสเตรียพ่ายแพ้ นัสเซาจึงถูกผนวกเข้าเป็นส่วนหนึ่งของปรัสเซีย ทำให้พระองค์สูญเสียบัลลังก์นัสเซาเมื่อ 20 กันยายน ค.ศ. 1866

ต่อมาในปี ค.ศ. 1890 สมเด็จพระเจ้าวิลเลมที่ 3 แห่งเนเธอร์แลนด์ พระมหากษัตริย์แห่งเนเธอร์แลนด์และแกรนด์ดยุกแห่งลักเซมเบิร์กเสด็จสวรรคต เจ้าหญิงวิลเฮลมินารัชทายาทเพียงพระองค์เดียวจึงได้ครองราชบัลลังก์เนเธอแลนด์ แต่เจ้าหญิงไม่สามารถสืบราชสมบัติลักเซมเบิร์กได้ตามกฎบัตรซาลลิค ทำให้ราชบัลลังก์ลักเซมเบิร์กจึงตกอยู่ที่แกรนด์ดยุกอดอล์ฟตามข้อตกลงราชสกุลนัสเซา

แกรนด์ดยุกอดอล์ฟแห่งลักเซมเบิร์ก สิ้นพระชนม์เมื่อวันที่ 17 พฤศจิกายน พ.ศ. 2448 ที่เลนเจียส์ ขณะทรงมีพระชนมายุได้ 88 พรรษา แกรนด์ดยุกวิลเลมที่ 4 แห่งลักเซมเบิร์กพระโอรสของพระองค์จึงสืบราชสมบัติต่อจากพระองค์

อนึ่ง ทรงมีศักดิ์เป็นพระราชอัยกา (ตา) ใน สมเด็จพระราชินีนาถวิลเฮลมินาแห่งเนเธอร์แลนด์

พระอิสริยยศ
24 กรกฎาคม 1817 – 20 สิงหาคม 1839: ฮิสไฮเนส ดยุกรัชทายาทแห่งนัสเซาIt was customary for a reigning Duke, his heir apparent, and their spouses to use the style of Highness.
20 สิงหาคม 1839 – 20 กันยายน 1866: ฮิสไฮเนส ดยุกแห่งนัสเซา
20 กันยายน 1866 – 23 พฤศจิกายน 1890: ฮิสไฮเนส อดอล์ฟ, ดยุกแห่งนัสเซา
23 พฤศจิกายน 1890 – 17 พฤศจิกายน 1905: ฮิสรอยัลไฮเนส แกรนด์ดยุกแห่งลักเซมเบิร์ก, ดยุกแห่งนัสเซาIt was customary for a reigning Grand Duke, his heir apparent, and their spouses to use the style of Royal Highness

หมายเหตุ

แหล่งข้อมูลอื่น
 Grand-Ducal House of Luxembourg
# ปลาสีกุนครีบยาว
สำหรับปลาผมนางสกุลอื่น ดูที่: ปลาผมนาง

สำหรับปลามงแซ่ชนิดอื่น ดูที่: ปลาจุยจินขาว

ปลาสีกุนครีบยาว หรือ ปลามงแซ่ หรือ ปลาผมนาง  ปลาทะเลชนิดหนึ่ง ในวงศ์ปลาหางแข็ง (Carangidae)

มีรูปร่างป้อมสั้น ลำตัวแบนข้าง หัวโต หน้าสั้น สันหัวโค้งนูน นัยน์ตาโต ปากกว้างและเฉียงขึ้นเล็กน้อย คอดหางเล็กและสั้นมาก ครีบหลังมี 2 อัน อันแรกมีขนาดเล็กรูปสามเหลี่ยมอันที่สองยาวมีปลายครีบอ่อนบางอันยืดยาวออกเป็นเส้นเดียวประมาณ 7 อัน คล้ายปลาผมนาง ครีบก้นส่วนที่เป็นก้านครีบอ่อนมีลักษณะเช่นเดียวกับครีบหลังอันที่สอง และมีหนามแหลมสั้น ๆ 2 อัน อยู่หน้าครีบก้น ครีบหูเรียวเป็นรูปเคียว ครีบหางเป็นแฉกลึก มีเกล็ดแข็งอยู่บริเวณโคนหางพื้นลำตัวสีขาว มีสีเหลืองอ่อนตามแนวเส้นข้างตัว ขอบกระดูกกระพุ้งเหงือกมีแถบสีดำเล็ก ๆ อยู่ข้างละแถบ ครีบหางสีเหลืองจัด ครีบอื่น ๆ สีน้ำตาลจาง ๆ เป็นปลาที่กินสัตว์น้ำขนาดเล็กกว่าเป็นอาหาร

มีขนาดโตเต็มที่ประมาณ 32 เซนติเมตร พบกระจายพันธุ์ในแถบอินโด-แปซิฟิก พบตั้งแต่แอฟริกาใต้จนถึงญี่ปุ่น และซามัว ด้านฝั่งตะวันออก ในน่านน้ำไทยพบได้ทั้งฝั่งอ่าวไทยและอันดามัน

เป็นปลาเศรษฐกิจที่ใช้เนื้อเป็นอาหารผมนาง จากสนุกดอตคอม
# ปลาตะคองจุดเหลือง
ระวังสับสนกับ: ปลาตะคองเหลือง

ปลาตะคองจุดเหลือง  ปลาทะเลชนิดหนึ่ง ในวงศ์ปลาหางแข็ง (Carangidae)

มีรูปร่างแบนข้างและกว้างปลาชนิดอื่นในวงศ์เดียวกัน ครีบหลังและครีบก้นมีปลายเรียวยาว ลำตัวมีสีเงินเทาหรือเงินอมเหลือง กลางลำตัวมีจุดสีเหลืองสดอันเป็นที่มาของชื่อ

มีขนาดโดยเฉลี่ย 20 เซนติเมตร แต่พบใหญ่ที่สุดได้ถึง 75 เซนติเมตร น้ำหนัก 6.6 กิโลกรัม เป็นปลาที่อาศัยอยู่ตามลำพังหรือเป็นฝูงตั้งแต่แนวปะการังแถบชายฝั่งจนถึงหิ้งไหล่ทวีปในมหาสมุทรแปซิฟิกและมหาสมุทรอินเดีย ตั้งแต่โมซัมบิกและเซเชลส์ไปจนถึงฮาวายและหมู่เกาะเรบิยาฆิเฆโด ในน่านน้ำไทยสามารถพบได้ทั้งฝั่งอ่าวไทยและอันดามัน

เป็นปลาที่พบได้บ่อย กินอาหารจำพวกสัตว์น้ำที่มีขนาดเล็กกว่าเป็นอาหาร จัดเป็นปลาเศรษฐกิจเหมือนกับปลาชนิดอื่นในวงศ์เดียวกันหน้า 123, คู่มือปลาทะเล โดย ดร.ชวลิต วิทยานนท์ (สารคดี, กรุงเทพฯ 2551) ISBN 978-974-484-261-9
# ปลาทูแขก
ปลาทูแขก  เป็นปลาทะเลสกุลหนึ่ง ใช้ชื่อสกุลว่า Decapterus (/ดี-แคป-เท-รัส/) จัดอยู่ในวงศ์ปลาหางแข็ง (Carangidae)

มีรูปร่างเรียวยาว แต่ตัวกลมเนื้อหนาแน่น มีเกล็ดหนามแข็งที่โคนหางอันเป็นเอกลักษณะเฉพาะตัวของปลาในวงศ์ปลาหางแข็ง ดูเผิน ๆ คล้ายกับปลาลัง (Rastrelliger kanagurta) หรือปลาทูปากจิ้งจก (R. faughni) ที่อยู่ในวงศ์ปลาอินทรี (Scombridae)ปลาทู ปลาลังแตกต่างกันอย่างไร จากกรมประมง

เป็นปลาที่อาศัยอยู่รวมเป็นฝูง พบกระจายพันธุ์ทั่วโลก เป็นปลาเศรษฐกิจที่สำคัญ แต่รับประทานสดจะไม่อร่อย จึงนิยมใช้ทำปลากระป๋องแทนปลาซาร์ดีนหรือปลาทูปุ้มปุ้ยรับซาร์ดีนหายาก ใช้ปลาทูแขก-ปลาทูลังจริง จากที่นี่ดอตคอม

 การจำแนก 
ปัจจุบันมีปลาทูแขก 10 หรือ 12 ชนิด ที่ได้รับการยอมรับว่าอยู่ในสกุลนี้:
 Decapterus akaadsi (T. Abe), 1958
 Decapterus koheru (Hector, 1875) (koheru)
 Decapterus kurroides (Bleeker, 1855) (redtail scad)
 Decapterus macarellus (G. Cuvier, 1833) (mackerel scad)
 Decapterus macrosoma (Bleeker, 1851)  –  ปลาทูแขกครีบสั้น
 Decapterus maruadsi (Temminck & Schlegel, 1843)  –  ปลาทูแขกครีบเหลือง
 Decapterus muroadsi (Temminck & Schlegel, 1844) (amberstripe scad)
 Decapterus punctatus (G. Cuvier, 1829) –  ปลาทูแขกครีบยาว
 Decapterus russelli (Rüppell, 1830) (Indian scad)
 Decapterus tabl (Berry, 1968) (roughear scad)
 Decapterus smithvanizi (Seishi Kimura, Katahira & Kuriiwa, 2013) 
 Decapterus scombrinus (Valenciennes, 1846) (Mexican scad)
# ร็อบ กามัน
ร็อบ กามัน  เกิดวันที่ 5 มิถุนายน ค.ศ. 1960 ที่กรุงอัมสเตอร์ดัม เป็นทั้งนักมวยไทยและคิกบ็อกเซอร์อดีตแชมป์โลก 9 สมัยชาวดัตช์ โดยถือได้ว่าเป็นนักมวยที่ยิ่งใหญ่ที่สุดของทุกสมัยที่ผ่านมา และได้รับการขนานนามว่า "มิสเตอร์โลว์คิก" เนื่องด้วยผลงานการเตะต่ำอันน่าสะพรึงกลัวของเขา

ทั้งนี้ ร็อบ กามัน เป็นชาวต่างชาติคนแรกที่เดินทางมาฝึกมวยไทย ณ ค่ายมวยศิษย์ยอดธง

 ประวัติ 
ในช่วงแรกของเขา เขาได้เล่นให้แก่ทีมเยาวชนเอเอฟซีอาแจ็กซ์อัมสเตอร์ดัม ร็อบจัดได้ว่าเป็นผู้เล่นที่ดีคนหนึ่ง แต่เขาก็ไม่เคยชอบกีฬาแบบทีม และเมื่ออายุได้ 16 ปีเขาก็ได้เริ่มฝึกศิลปะการต่อสู้ โดยเริ่มจากปันจักสีลัตเป็นอย่างแรก ใน ค.ศ. 1978 เขาก็ได้เริ่มฝึกวิชามวยไทยที่เมจีโรยิมโดยยอน พลาส์

ใน ค.ศ. 1980 ร็อบได้กลายเป็นนักมวยคลาส-เอในประเทศเนเธอร์แลนด์ เขาสามารถชนะได้มากที่สุดโดยวิธีการน็อค จุดเปลี่ยนสำหรับเขาคือการต่อสู้กับ บลิงกี โรดรีเกซ ซึ่งเป็นลูกพี่ลูกน้องของเบนนี อูร์ควีเดซ โดยร็อบเป็นฝ่ายชนะเขาด้วยการเตะต่ำเข้าที่ขา และนั่นคือความก้าวหน้าที่ปรากฏในระดับสากลของเขา ตั้งแต่นั้นมา ร็อบก็เริ่มต่อสู้ ณ ประเทศไทย

การต่อสู้ในประเทศไทยครั้งแรกของเขาคือการเผชิญหน้ากับเด่นน้อยผู้เป็นแชมป์ระดับท้องถิ่น โดยร็อบเป็นฝ่ายชนะน็อค จากนั้น เขาก็ได้ทำการท้าชิงกับรักชาติ ส.ประสาทพร ผู้เป็นแชมป์ของประเทศไทยที่กรุงเทพมหานคร โดยร็อบเป็นฝ่ายแพ้การต่อสู้และได้รับบทเรียนหลายประการจากการพ่ายแพ้ในครั้งนั้น

 รายการที่ชนะ 
 ค.ศ. 1995 แชมป์เค-ทู ฟรานซ์กรังด์ปรีซ์ '95
 ค.ศ. 1992-94 แชมป์โลกกติกาตะวันออกรุ่นไลท์เฮฟวี่เวทของสถาบัน I.S.K.A.
 ค.ศ. 1992 แชมป์โลกฟูลคอนแท็ครุ่นซูเปอร์มิดเดิลเวทของสถาบัน I.S.K.A.
 ค.ศ. 1992 แชมป์โลกฟูลคอนแท็ครุ่นซูเปอร์ไลท์เฮฟวี่เวทของสถาบัน W.K.A.
 ค.ศ. 1990 แชม์โลกมวยไทยรุ่นไลท์เฮฟวี่เวทของสถาบัน I.M.T.F. (หรือ I.M.F. ในปัจจุบัน)
 ค.ศ. 1989-90 แชมป์โลกฟูลคอนแท็ครุ่นไลท์เฮฟวี่เวทของสถาบัน W.K.A.
 ค.ศ. 1988-89 แชมป์โลกฟูลคอนแท็ครุ่นไลท์เฮฟวี่เวทของสถาบัน W.K.A.
 ค.ศ. 1984 แชมป์ยุโรปฟูลคอนแท็คของสถาบัน P.K.A.
 ค.ศ. 1983-87 แชมป์โลกฟูลคอนแท็ครุ่นมิดเดิลเวทของสถาบัน W.K.A.
 แชมป์โลกฟูลคอนแท็ครุ่นไลท์เฮฟวี่เวทของสถาบัน I.K.B.F.
# ปลาข้างเหลือง
ปลาข้างเหลือง หรือ ปลาสีกุนข้างเหลือง  ปลาทะเลชนิดหนึ่ง อยู่ในวงศ์ปลาหางแข็ง (Carangidae) จัดเป็นเพียงชนิดเดียวเท่านั้นที่อยู่ในสกุล Selaroides

มีรูปร่างค่อนข้างเรียวยาว ลักษณะคล้ายกับปลาทู แต่ปลาข้างเหลืองจะมีลักษณะเด่นที่แตกต่างจากปลาทูอย่างชัดเจนคือ ลำตัวจะมีแถบสีเหลืองเป็นแนวยาวจากหัวจนถึงโคนหาง ลำตัวแบนมีส่วนโค้งทางด้านหลังและด้านท้องเท่ากัน นัยน์ตาโต ปากเล็ก คอดหางเรียว ครีบหูยาวเรียวปลายแหลม
ครีบหลังมี 2 อัน ครีบหลังและครีบก้นยาว เส้นข้างตัวโค้งตามแนวสันหลังและเป็นเส้นตรงบริเวณตอนกลางครีบหลังอันที่สอง และมีจุดดำอยู่เหนือครีบหูตรงขอบแก้มด้านบน  ความยาวตลอดลำตัวประมาณ 9-16 เซนติเมตร 

เป็นปลาที่กินพืชและสัตว์ขนาดเล็กที่ล่องลอยในน้ำ อาศัยอยู่เป็นฝูง พบในทุกระดับของทะเลเขตร้อน แถบอินโด-แปซิฟิก ถึงอ่าวเปอร์เซียจนถึงภาคตะวันตกของวานูอาตูและนิวแคลิโดเนีย ในน่านน้ำไทยพบได้ทั้งฝั่งอ่าวไทยและทะเลอันดามัน 

เป็นปลาเศรษฐกิจที่สำคัญ ใช้ในการบริโภค 
thumb|left|ปลาข้างเหลือง
นอกจากนี้แล้วยังมีชื่อเรียก ๆ อื่น เช่น "ปลาข้างลวด" หรือ"ปลากิมซัว"สีกุนข้างเหลือง จากสนุกดอตคอม
# พระเจ้าคิเกลิที่ 5 แห่งรวันดา
พระเจ้าคิเกลิที่ 5 แห่งรวันดา  เป็นพระมหากษัตริย์แห่งรวันดาตั้งแต่ 25 กรกฎาคม ค.ศ. 1959 - 28 มกราคม ค.ศ. 1961 พระองค์เสด็จพระราชสมภพที่เมืองคาเมมเบ ประเทศรวันดา พระองค์มีชื่อแบบคริสเตียนว่า "ฌ็อง-บาติสต์ นดาฮินเดอร์วา"

พระเจ้าคิเกลิที่ 5 ทรงครองราชย์ต่อจากพระเจ้ามูทาราที่ 3 แห่งรวันดาพระอิสริยยศของพระองค์เปรียบได้กับสมเด็จพระราชาธิบดีคิเกลิที่5แห่งรวันดา พระราชบิดาของพระองค์เสด็จสวรรคตเมื่อปี 1959 พระองค์ครองราชย์ขณะมีพระชนมายุได้ 23 พรรษา"A King with No Country," Washingtonian Magazine, April 2013 แต่ความไม่แน่นอนทางการเมืองและความขัดแย้งของชนเผ่าก็เกิดขึ้น และรุนแรงขึ้นเรื่อย ๆ แม้พระองค์จะมีความพยายามในการสร้างความปรองดองแต่ก็ไม่ประสบความสำเร็จ ในที่สุดโดมินิกัว มบอนยูมูตวาได้ทำการปฏิวัติภายใต้การสนับสนุนของทหารเบลเยียม ในปี 1961 ทำให้สถาบันพระมหากษัตริย์รวันดาถูกล้มล้าง และพระเจ้าคิเกลิที่ 5 ต้องเสด็จลี้ภัยไปต่างประเทศ ปัจจุบันพำนักอยู่ที่ วอชิงตันดีซี สหรัฐอเมริกา
# ปลาซาบะ
ปลาซาบะ  เป็นชื่อของปลาทะเลสกุลหนึ่ง ใช้ชื่อสกุลว่า Scomber จัดอยู่ในวงศ์ปลาอินทรี (Scombridae)

จัดเป็นปลาแมคเคอเรลจำพวกหนึ่ง มีรูปร่างเรียวยาวคล้ายกระสวยหรือจรวด เป็นปลาผิวน้ำ อาศัยอยู่เป็นฝูง ว่ายน้ำได้รวดเร็ว กินปลาขนาดเล็กและสัตว์น้ำต่าง ๆ เป็นอาหาร รวมถึงแพลงก์ตอนสัตว์ เช่น โคพีพอด ด้วย

โดยมากเป็นปลาที่พบกระจายพันธุ์ในมหาสมุทรและน่านน้ำเขตหนาว เช่น มหาสมุทรแอตแลนติกทางตอนเหนือ  แถบส่วนเหนือของทวีปแอฟริกา ไล่เรียงขึ้นไปทางทวีปยุโรป จนถึงแถบสแกนดิเนเวีย แต่ก็มีประชากรบางส่วนพบที่มหาสมุทรแปซิฟิก เช่น ญี่ปุ่น หรือจีน และสหรัฐอเมริกา หรือซีกโลกทางใต้ เช่น นิวซีแลนด์ ด้วย

 การจำแนก 
แบ่งออกเป็น 4 ชนิด
 Scomber australasicus Cuvier, 1832 – ปลาโกมาซาบะ
 Scomber colias Gmelin, 1789 – ปลาชับแมคเคอเรล
 Scomber japonicus Houttuyn, 1782 – ปลาแปซิฟิกแมคเคอเรล	 
 Scomber scombrus Linnaeus, 1758 - ปลาแอตแลนติกแมคเคอเรล

ทั้ง 4 ชนิดเป็นปลาเศรษฐกิจที่มีความสำคัญ มีการซื้อขายกันไปทั่วโลก มีมูลค่าทางการตลาดสูงมาก ในประเทศไทยนำเข้ามาจากปากีสถาน, ญี่ปุ่น, อินเดีย และจีน ตามลำดับ โดยนำเข้ามาในรูปแบบของปลาแช่แข็ง ปลาซาบะนิยมนำมาปรุงสดหรือทำเป็นซูชิ เป็นส่วนประกอบสำคัญของอาหารญี่ปุ่น“ปลาซาบะ” เจ้ามาแต่หนใด ???
# สายแพ
ขวา: สายแพชนิด 16 เส้น สีรุ้ง โดยมีหัวต่อแบบทะลุตัวนำอยู่ตรงปลาย

สายแพ  เป็นสายนำสัญญาณที่มีตัวนำหลายเส้นขนานกันเป็นแผ่นกว้าง นิยมใช้ในงานที่ต้องการเชื่อมโยงสายสัญญาณจำนวนมากเส้นไปด้วยกัน (เช่น บัสในวงจรอิเล็กทรอนิกส์) ซึ่งชื่อภาษาอังกฤษก็มาจากลักษณะของสายที่ดูคล้ายแถบริบบิ้นนั่นเอง

เนื่องจากสายแพเป็นสายที่นิยมใช้เชื่อมต่อสัญญาณระหว่างวงจรอิเล็กทรอนิกส์ จึงใช้มากกับการเชื่อมต่ออุปกรณ์ภายในคอมพิวเตอร์ ทั้งการเชื่อมต่อฮาร์ดดิสก์, ไดรฟ์ซีดี และ ไดรฟ์ฟลอปปีดิสก์ในระบบ ATA และไมโครคอมพิวเตอร์ยุกแรกๆ บางระบบ จะใช้เชื่อมต่อกับอุปกรณ์ภายนอกด้วย เช่น BBC Micro หรือ Apple II 

 สาย FFC 
สาย Flexible Flat Cable ที่เป็นฟิลม์พลาสติก ช่างไทย ก็นิยมเรียกว่าสายแพเช่นเดียวกัน หรืออาจเรียกว่า สายแพพลาสติกก็ได้
# วงศ์คำแสด
วงศ์คำแสดหรือ Bixaceae เป็นวงศ์ของพืชใบเลี้ยงคู่ ในระบบ (:En:Cronquist0 จัดอยู่ในอันดับ (:En:Violales) อย่างไรก็ตาม ในการจัดแบบใหม่ ได้ย้ายวงศ์ในอันดับ Violales ไปสู่อันดับ (:En:Malvales)

วงศ์คำแสดประกอบด้วย 25 สปีชีส์ แม้ว่าสกุล Cochlospermum บางครั้งจัดอยู่ในวงศ์ของตนเอง คือวงศ์ (:En:Cochlospermaceae) แม้จะเป็นวงศ์ขนาดเล็ก แต่พืชในวงศ์นี้ก็มีความหลากหลาย ทั้งไม้ยืนต้น ไม้พุ่ม และไม้ล้มลุก พืชในวงศ์นี้มักมียางสีแดงหรือเหลือง

 แหล่งข้อมูลอื่น
 Bixaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com
# ROT13
ROT13 หรือ "หมุนไป 13 ตำแหน่ง" (ROT13 ย่อมาจาก "rotate by 13 places" อาจเขียนว่า ROT-13) เป็นรหัสโดยการแทนที่ซึ่งเปลี่ยนตัวอักษรหนึ่งกับตัวอักษรที่ถัดไป 13 ตำแหน่งในลำดับอักษรภาษาอังกฤษ และเป็นตัวอย่างหนึ่งของรหัสซีซาร์ ซึ่งคิดค้นโดยจูเลียส ซีซาร์ในโรมโบราณ

ในภาษาอังกฤษใหม่มีอักษรทั้งหมด 26 ตัว จึงทำให้การทำ ROT13 ให้ผลลัพธ์เหมือนกันกับกระบวนการย้อนกลับของ ROT13 กล่าวคือ การถอดรหัส ROT13 ข้อความหนึ่ง ๆ หรือการเข้ารหัส ROT13 ข้อความดังกล่าวจะให้ผลลัพธ์เช่นเดียวกัน ขั้นตอนวิธีทำ ROT13 เป็นการเข้ารหัสที่ไม่มีความปลอดภัยเชิงวิทยาการเข้ารหัสลับเลย และมักจะใช้กล่าวเป็นตัวอย่างของการเข้ารหัสแบบอ่อน

ในเว็บบอร์ดมีการใช้ ROT13 ในการซ่อนการสปอยล์ ตอนจบของมุกตลก คำตอบของปริศนา หรือคำหยาบ เพื่อไม่ให้ผู้อ่านเหลือบมองเห็นคำที่ซ่อนอยู่โดยบังเอิญ และอาจกล่าวได้ว่าเป็นเหมือนการที่นิตยสารพิมพ์คำตอบของปัญหาเชาว์จากล่างขึ้นบนในรูปแบบของยูสเน็ต

ซึ่ง ถูกคิดค้นโดยซีซ่าร์ ใช้ในการเข้ารหัส เพื่อติดต่อสื่อสารกันในสมัยก่อน
# ซีเมนส์ โมดูลาร์ เมโทร
ซีเมนส์ โมดูลาร์ เมโทร  เป็นตระกูลรถรางไฟฟ้าเพื่อระบบขนส่งด่วนพิเศษ ซึ่งผลิตโดย ซีเมนส์ทรานสพอร์เทชันซิสเทมส์ และผู้ประกอบการรถไฟใช้ทั่วโลก แนวคิดของยานพาหนะดังกล่าวเปิดตัวในกรุงเวียนนา เมื่อ ค.ศ. 2000 และเป็นแนวคิดการใช้ส่วนจำเพาะ และทำให้มีรุ่นดัดแปลงของพาหนะรถไฟใต้ดินจำนวนมาก ซีเมนส์ โมดูลาร์ เมโทรเดิมชื่อว่า โมดูลาร์โมบิลิตี (Modular Mobility) และซีเมนส์ยังใช้ชื่อย่อ โม.โม. 

 การออกแบบ 
รถไฟดังกล่าวออกแบบมาเพื่อใช้กับระบบในพิสัยผู้โดยสาร 20,000 ถึง 60,000 คน/ชั่วโมง ปอร์เช่ดีไซน์เป็นผู้ออกแบบตัวรถไฟ มอดูลในระบบมีประตู ทางเดินระหว่างที่นั่ง การปรับอากาศติดตั้งหลังคา และลักษณะภายใน การรวมรถยนต์กับรถพ่วงจำนวนมากเป็นไปได้ โดยพาหนะหนึ่ง ๆ มีความยาวตั้งแต่ 17 ถึง 25 เมตร และความยาว 2.6 ถึง 3.2 เมตร มีโครงสร้างเหล็กกล้าไร้สนิมหรืออะลูมิเนียมในสามภาคตัดขวาง ได้แก่ แก้มยางรถตรง แก้มยางรถที่ลาดเอียง 3 องศาและคอนทัวร์ (contoured)

 การใช้งาน 
 รถไฟฟ้ามหานคร สายเฉลิมรัชมงคล มีรถไฟฟ้า 19 ขบวน ในแต่ละขบวนพ่วงรถ 3 คัน (รวมทั้งหมด 57 คัน) ประกอบด้วยรถมีห้องคนขับ 2 คัน (A-Car) อยู่หัวกับท้ายขบวน และรถไม่มีห้องคนขับ (C-Car) อยู่กลางขบวน

 รถไฟฟ้าบีทีเอส สายสุขุมวิทและสายสีลม มีรถไฟฟ้า 35 ขบวน ในแต่ละขบวนพ่วงรถ 4 คัน รวมทั้งหมด 140 คัน ประกอบด้วยรถมีห้องคนขับ 2 คัน (A-Car) อยู่หัวกับท้ายขบวน และรถไม่มีห้องคนขับ 2 คัน (C-Car) อยู่กลางขบวน 
 รถไฟฟ้าเมืองเนือร์นแบร์ก เส้นทาง U2 และ U3: มีรถไฟฟ้า 30 ขบวน ในแต่ละขบวนพ่วงรถ 2 คัน (รวมทั้งหมด 60 คัน) ยาว 36 เมตร กว้าง 2.9 เมตร มีที่นั่ง 80 ที่และที่ยืน 240 ที่ต่อขบวน

 รถไฟฟ้าเมืองเมลเบิร์น สายเหนือ มีรถไฟฟ้า 72 ขบวน ในแต่ละขบวนพ่วงรถ 3 คัน (รวมทั้งหมด 216 คัน) นำเข้าเมื่อ ค.ศ. 2003

 รถไฟฟ้าเมืองเซี่ยงไฮ้ แบ่งเป็น สาย 4 มีรถไฟฟ้า 28 ขบวน ในแต่ละขบวนพ่วงรถ 6 คัน (รวมทั้งหมด 168 คัน) และส่วนต่อขยายสาย 1 มีรถไฟฟ้า 10 ขบวน ในแต่ละขบวนพ่วงรถ 6 คัน (รวมทั้งหมด 160 คัน)

 รถไฟฟ้าเมืองออสโล มีรถไฟฟ้า 78 ขบวน ในแต่ละขบวนพ่วงรถ 3 คัน (รวมทั้งหมด 234 คัน)

 รถไฟฟ้าเมืองกว่างโจว สาย 3 มีรถไฟฟ้า 120 คัน

 รถไฟฟ้าเมืองเวียนนา จำนวน 6 คันต่อขบวน

 ประวัติการออกแบบ 
ตัวรถไฟฟ้ามีวิวัฒนาการการออกแบบมาจากรถไฟฟ้าเมืองเนือร์นแบร์ก ซึ่งใช้รุ่น DT2
# วงศ์บอระเพ็ด
วงศ์บอระเพ็ด หรือ (:En:Menispermaceae) เป็นวงศ์ของพืชมีดอก ระบบ APG II จัดให้อยู่ในอันดับ Ranunculales ในกลุ่ม พืชใบเลี้ยงคู่แท้

วงศ์นี้มีสมาชิก 70 สกุลและ 420 สปีชีส์APG website ส่วนใหญ่เป็นไม้เลื้อย อยู่ในเขตร้อน  มีเพียงเล็กน้อยในสกุล (:En:Menispermum และ :En:Cocculus) อยู่ในเขตอบอุ่นทางตะวันออกของอเมริกาเหนือและเอเชียตะวันออก

ตัวอย่างสกุล
Abuta
Albertisia
Anamirta
Anisocycla
Anomospermum
Antizoma
Arcangelisia
Aspidocarya
Beirnaertia
Borismene
Burasaia
Calycocarpum
Carronia
Caryomene
Chasmanthera
Chlaenandra
Chondrodendron
Cionomene
Cissampelos
Cocculus
Coscinium
Curarea
Cyclea
DialythecaDioscoreophyllum
Dahuricum D.C.
Diploclisia
Disciphania
Echinostephia Jacques, Frédéric M.B.; Gallut, Cyril; Vignes-Lebbe, Régine; Zaragüeta i Bagils, René (2007):Resolving phylogenetic reconstruction in Menispermaceae(Ranunculales) using fossils and a novel statistical test. Taxon 56(2):379-392.
Elephantomene
Eleutharrhena
Fibraurea
Haematocarpus
Hyperbaena
Hypserpa
Jateorhiza
Kolobopetalum
Legnephora
Leptoterantha
Limacia
Limaciopsis
Macrococculus
Menispermum
Odontocarya
Orthogynium
Orthomene
Pachygone
Parabaena
Penianthus
PericampylusPlatytinospora
Pleogyne
Pycnarrhena
Rhaptonema
Rhigiocarya
Sarcolophium
Sarcopetalum 
Sciadotenia
Sinomenium
Sphenocentrum
Spirospermum
Stephania
Strychnopsis
Synandropus
Synclisia
Syntriandrium
Syrrheonema
Telitoxicum
Tiliacora
Tinomiscium
Tinospora
Triclisia
Ungulipetalum
# เอชไอพี 14810 บี
เอชไอพี 14810 บี  เป็นดาวเคราะห์นอกระบบแบบดาวพฤหัสบดีร้อนขนาดใหญ่ ที่อยู่ห่างจากโลก 170 ปีแสง ตั้งอยู่ในกลุ่มดาวแกะ มีมวล 3.88 เท่าของดาวพฤหัสบดี และใช้เวลาโคจร 0.0692 AU ค้นพบโดย N2K Consortium ในปี ค.ศ. 2006 และการค้นพบถูกตีพิมพ์ในบทความปี ค.ศ. 2007